Efter ti år på posten som direktør har Gert Balling valgt at forlade posten, og dermed overlader den 54-årige nu tidligere direktør pladsen til Morten Larsen. Skiftet på direktør-posten sker med omgående virkning og med fuld forståelse med parterne. - Morten Larsen har Fjord Lines DNA i rygmarven og er en meget kompetent og respekteret leder. Han er det helt naturlige valg som konstitueret direktør i denne vigtige periode", siger Peter Frølich, bestyrelsesformand i Fjord Line. Gert Balling har været direktør for Fjord Line Danmark i ti år, og han har spillet en nøglerolle i rederiets fremgang. - Det har været en fantastisk rejse at stå i spidsen for Fjord Line i Danmark i en så ekspansiv fase, som rederiet har befundet sig i. Rederiet har haft en markant vækst og efter mere end 10 år på posten, er det nu på tide at give stafetten videre og fortsætte min karriere i et nyt job, siger Gert Balling. Morten Larsen er 51 år, og han har været ansat i Fjord Line Danmark i ti år.
Fjorde Line Danmark får med omgående virkning ny direktør. Ny direktør bliver Morten Larsen.